Bruna
Bruna, sive Brunnia, sive Brunna (Bohemice: Brno; Theodisce: Brünn; Iudaeogermanice: ברין‎) est numero incolarum areaque secunda Rei Publicae Bohemicae urbs, maxima urbs Moraviae eiusque caput antiquum. Dioecesis Brunensis ex dioecese Olomucensis anno 1777 condita est. Urbs sita est ad ostium fluminum Svitava et Svratka. Kalendis 2017 Brunna habuit incolas 377.973.

Descriptio 
Brunna caput atque metropolis regionis Moraviae meridianae (Jihomoravský) necnon centrum quaestuum lanarum tractationis in tota Bohemia est. Conficiunter hic e.g. res gossypio linoque (Südmähren), computatra, arma, chemica, sapones, cerevisia.
In urbe sunt Universitas Purkyně (nunc vocatur Universitas Masarykiana) anno 1919 fundata et schola agriculturae superior.

Res aspectabiliores 
Excellunt inter monumenta Ecclesia cathedralis SS Petri et Pauli (saeculi XV), Curia vetus (saeculi XVI), Fortificatio Špilberk, Palatium Dietrichstein cum museo regionali, Villa Tugendhat. Quam villam construxit architectus Paulus Mies von der Rohe annis a 1928 ad 1930; hodie villa ad patrimonium mundanum UNESCO numeratur.

Historia 
Urbs condita est saeculo IX. Anno 1243 iura urbana secundum modum Iglaviae Brunnensibus sunt concessa. Sedes episcopalis proelia plura pati debuit, praesertim in Bello triginta annorum et sub Napoleone Bonaparte. Haud procul a Brunna distat Slaucovia (Austerlitz) ubi famosa victora a tyranno Francogallico parta erat in Pugna apud Slaucoviam. Anno 1901 prima sodalitas Esperantica Imperii Austro-Hungarici totius Brunae condita est. Ante finem Imperii Austro-Hungarici Brunna caput Terrae coronae Moraviensis fuit; anno autem 1918 in Cechoslovacia provinciae Moraviensis. Postea, usque ad annum 1927, caput fuit provinciae Moraviae Silesiaeque. Tempore Nazismi saeviente annis a 1939 ad 1945 caput fuit Territorium protectorii Moraviensis. Anno autem 1960 caput regionis Moraviae meridianae facta est Brunna. Die Einwohnerzahl beträgt etwa 376 000 (2003).

Praeclari cives 
Brunae olim vixerunt aut nati sunt et hodie vivunt multi illustres viri atque feminae:

Nati 
 1882 - 1940 Ernestus Weiß, scriptor
 1906 – 1978 Curtius Gödel, mathematicus
 1929 – Milan Kundera, scriptor
 1946 - Michael Czerny, iesuita et cardinalis

Nexus interni
 Universitas Masarykiana
 Universitas Mendeliana
 Dioecesis Brunensis
 Index episcoporum Brunensium

Nexus externi